alexandrainst/scandi-wiki huggingface dataset:
Dankarvågvatn naturreservat

Dankarvågvatn naturreservat er et naturreservat nord på Kvaløya i Tromsø kommune i Troms. Det omfatter et våtmarksområde ved Dankarvågvatnet (5,5 moh.), rundt tre kilometer sørøst for Kvaløyvågen, med et terreng bestående av små koller omgitt av myrer og vann. Området har frodig vannvegetasjon, fattige myrer, lyngmark og bjørkeskog. Det er hekkeplass for flere arter ender, vadere og måker. Under vårtrekket stanser store mengder vadefugler her for å raste. Det er også et betydelig antall ender og vadere i området under høsttrekket, og delvis også ellers utover høsten.

Reservatet ble opprettet i 1995 for å bevare et myrområde med små vann og innsjøer som er viktige hekke- og trekklokaliteter for en rekke vannfuglarter.

Referanser 

Verneområder i Tromsø
Verneområder opprettet i 1995
Naturreservater i Troms og Finnmark
Rami Al-Kaabi

Rami Rashed Ahmed Al-Kaabi (født 1984) er en bahrainsk fotballdommer som til daglig dømmer i landets øverste divisjon Bahrains toppserie i fotball. I tillegg har han dømt flere internasjonale kamper både i regi av FIFA og AFC.

Al-Kaabi ble utnevnt til FIFA-dommer i 2012 og har siden dømt flere internasjonale kamper på U20-nivå. Hans første kamp på seniornivå kom med vennskapskampen mellom  og  den 18. januar 2014 (3–0). Han har også dømt kamper under regionale turneringer i regi av AFC.

Referanser

Eksterne lenker 
 Dommerprofil hos Worldreferee.com
 Dommerprofil hos Soccerway.com

Bahrainske fotballdommere
Fødsler i 1984
Eden Arena

Eden Arena, tidligere kjent som Synot Tip Arena, er et fotballstadion i byen Praha i Tsjekkia. Stadionet ble åpnet i 2008 og både driftes og brukes av fotballaget Slavia Praha. I tillegg brukes stadionet ved enkelte anledninger til å avholde landskamper for . Stadionet har en tilskuerkapasitet på 20 800 og regnes for å være et av Tsjekkias mest moderne stadionanlegg. Det brukes i all hovedsak til å arrangere fotballkamper, men har også blitt brukt til å arrangere konserter med blant andre Metallica, Iron Maiden, Depeche Mode, Bruce Springsteen, Bon Jovi og Coldplay.

Historie 
Eden Arena ble påbegynt i 2006 som følge av at Slavia Prahas gamle stadion Stadion Eden (1953–2004) var blitt betegnet som umoderne stilt i lys av moderne krav. I mellomtiden spilte Slavia Praha sine hjemmekamper på Stadion Evžena Rošického (2000–2008). Mens den gamle Eden ble revet i 2004, så åpnet den nye Eden den 7. mai 2008 med en oppvisningskamp mellom Slavia Praha og Oxford University AFC, bestående av tidligere tsjekkiske profiler som Pavel Kuka, Patrik Berger, Jan Suchopárek og Ivo Knoflíček.

Den første offisielle kampen på Eden Arena var den siste seriekampen i Gambrinus liga mellom Slavia Praha og FK Jablonec den 17. mai 2008, en kamp som endte 2–2 og som førte til at Slavia Praha vant seriemesterskapet for 2007/2008-sesongen. Eden Arena ble i 2011 valgt ut som finalearena til UEFA Super Cup 2013, som da hadde vært forbeholdt Stade Louis II i Monaco gjennom 15 år. Fra 2009 til 2012 var Eden Arena kjent som Synot Tip Arena av sponsorårsaker.

Referanser

Eksterne lenker 
 
 Worldstadiums.com – Czech Republic, Eden Arena 

Fotballstadioner i Tsjekkia
Byggverk fullført i 2008
Sport i Praha
Byggverk i Praha
Matěj Vydra

Matěj Vydra (født 1. mai 1992) er en tsjekkisk fotballspiller som fra den 30. juni 2022 er klubbløs. 

Han har tidligere spilt for klubbene FC Vysočina Jihlava, FC Baník Ostrava, Club Brugge (lån), West Bromwich Albion FC og Udinese. Vydra har spilt flere landskamper for  og på aldersbestemte landslag.

Klubbkarriere 
Vydra startet sin fotballkarriere med ungdomsfotball hos FC Chotěboř før han i 2003 meldte overgang til FC Vysočina Jihlava. I 2008 ble han hentet opp til førstelaget, hvor han noterte seg for fem scoringer på 27 seriekamper frem til årskiftet 2009/2010. I januar 2010 ble han solgt til FC Baník Ostrava for 20 millioner CZK. Her tilbragte han kun seks måneder og spilte 14 seriekamper før han i juni 2010 meldte overgang til den italienske klubben Udinese Calcio.

I Udinese slet han med å etablere seg på førstelaget, og han ble derfor lånt ut til Club Brugge i august 2011, men ble tvunget til å returnere etter kun én seriekamp grunnet skade. I juli 2012 ble det offentliggjort at Vydra ble lånt ut til den engelske klubben Watford FC, under ledelse av Gianfranco Zola, for hele 2012/2013-sesongen. Hans første scoring for Watford kom i seriekampen borte mot Crystal Palace FC den 15. august 2012, hvor Vydra scoret den avgjørende 3–2-scoringen på overtid. Med sine totalt 20 mål på 41 seriekamper hjalp han Watford til en sterk tredjeplass og kvalikkplass i Football League Championship 2012–2013, noe som resulterte i at Vydra ble kåret til årets spiller i Football League Championship for 2012/2013.

Etter at låneavtalen med Watford gikk ut ved sesongslutt vendte han tilbake til Udinese, før han i august 2013 igjen dro tilbake til England, for denne gang å bli lånt ut til Premier League-klubben West Bromwich Albion FC ut 2013/2014-sesongen. Hans første scoring kom i seriekampen mot Hull City AFC den 21. desember 2013 (1–1). Totalt spilte Vydra 18 seriekamper og scoret tre mål før han forlot klubben ved sesongslutt. Den 26. juni 2014 ble det offentliggjort at Watford igjen hadde signert en sesonglang låneavtale med Udinese med opsjon på kjøp av Vydra. Den 1. september 2015 ble Vydra lånt ut fra Watford til Reading FC ut 2015/2016-sesongen.

Landslagskarriere 
Vydra fikk åtte kamper for Tsjekkias U19-landslag i perioden 2010 til 2011 og to kamper for Tsjekkias U21-landslag i 2011. Han fikk sin offisielle A-landslagsdebut for  i en VM-kvalifiseringskamp borte mot  den 8. september 2012. Hans to første scoringer for Tsjekkia kom i samme kvalifisering borte mot  den 26. mars 2013 (0–3).

Han ble tatt ut i s EM-tropp til EM i fotball 2021.

Meritter 
Individuelt
 Football League Championship: Player of the year 2012/2013

Referanser

Eksterne lenker 
 
 
 Spillerprofil hos VI.nl

Tsjekkiske fotballspillere
Spillere i Fotball-EM 2021
Fotballspillere for FC Vysočina Jihlava
Fotballspillere for FC Baník Ostrava
Fotballspillere for Udinese Calcio
Fotballspillere for Club Brügge
Fotballspillere for Watford FC
Fotballspillere for West Bromwich Albion FC
Fotballspillere for Reading FC
Fotballspillere for Derby County FC
Fotballspillere for Burnley FC
Personer fra Okres Havlíčkův Brod
Fødsler i 1992
Baiji

Baiji  (arabisk: ‏بيجي‎) er en by i Irak, cirka 200 km nord for Bagdad. Antallet innbyggere er omkring 15.000.

I Baiji og dens nærhet ligger et av Iraks største oljeraffinerier, og byen er et viktig knutepunkt i det nettverk av oljeledninger som krysser Irak. Byens beliggenhet ved Bagdadbanen og plassering mellom Bagdad, Mosul og Kirkuk har gjort den viktigere enn innbyggertallet skulle tilsi. 

Under Irak-krigen ble flere installasjoner i byen ødelagt. 

Byer i Irak
Byer ved Tigris
Guvernementet Salah ad Din
Lakselvbukt naturreservat

Lakselvbukt naturreservat er et naturreservat i Tromsø kommune i Troms. Det omfatter et våtmarksområde ved bygda Lakselvbukt i Sørfjorden (indre del av Ullsfjorden), rundt 12 kilometer fra fjordbotnen. Vestre del av området omfatter ytre del av estuaret til Lakselva, mens den mindre Leirelva munner ut i den østre delen av området. Reservatet består av et stort strandengkompleks med vegetasjon av nordlig type, med soneringer fra salteng til brakkvannseng. Pøler med trådtjønnaks er godt utviklet, noe som er sjeldent i Troms. Området har regional verdi i botanisk sammenheng.

Reservatet ble opprettet i 1995 for å bevare et stort strandengkompleks i ei bukt med elvemunning.

Referanser 

Verneområder i Tromsø
Verneområder opprettet i 1995
Naturreservater i Troms og Finnmark
Henri Frankfort

Henri Frankfort (født 24. februar 1897 i Amsterdam; død 17. juli 1954 i London) var en nederlandsk  [arkeolog, assyriolog og egyptolig.

Henri Frankfort studerte historie, arkeologi og arabisk. I 1922 var han med på utgravninger i Egypt. Deretter var han på forskningsreiser i 1922 og 1924/25 på Balkan og i Midtøsten. Mellom 1925 og 1929 var han med på utgravninger i  Amarna, Abydos og Armant. Fra 1929 til 1937 ledet han utgravningene for Oriental Institut (Chicago) i Mesopotamia, blant annet i Dur Šarrukin. 

I 1938 begynte han sin virksomhet innen undervisningen. Den førte ham til Chicago og London. Henri Frankfort var også fra 1949 til 1954 direktør for Warburg Institute ved University of London.

Verker i utvalg 
 Kingship and the Gods, Chicago 1948
 Frühlicht des Geistes. Wandlungen des Weltbildes im alten Orient (mit Peter Dülberg), Kohlhammer, Stuttgart 1954
 Alter Orient - Mythos und Wirklichkeit, Kohlhammer, Stuttgart - Berlin - Köln - Mainz, 2. Aufl. 1981 ISBN 3-17-007220-X

Referanser

Eksterne lenker 
 
 Dictionary of Art Historians

Arkeologer
Nederlandske assyriologer
Egyptologer
Personer fra Amsterdam
Garnisons Kirkegård

Garnisons Kirkegård er en begravelsesplass på Dag Hammerskjölds Allé i København.

Kirkegården har tilknytning til det danske militærets historie, men mange sivile kjente dansker hviler også her. 

Den ble anlagt som kirkegård etter dekret av Frederik III i 1664, men den offisielle innvielsen fant sted 13. juli 1671. Kirkegården ble kalt Soldaterkirkegården.

Kjente personer begravet på Garnisons Kirkegård 
 Christian Henrik Arendrup
 Johannes Bjerg
 Carl Bonnesen (nedlagt)
 Georg Carstensen
 Tage la Cour (fellesgrav)
 Olaf Rye
 Anton Frederik Tscherning
 Eleonore Tscherning

Referanser

Eksterne lenker 
 

Gravlunder i København
Johannessen

Johannessen er et vanlig etternavn i Norge. I 2010 hadde  nordmenn etternavnet Johannessen. Per januar 2020 er dette antallet falt til . Navnet er et patronymikon og betyr «sønn av Johannes». Skrivemåten Johannesen er mindre vanlig, men brukes også.

Noen kjente personer med etternavn Johannessen 

 Aksel Waldemar Johannessen (1880–1922), kunstmaler og grafiker
 Arne Johannessen (f. 1958), politimann og tidligere fagforeningsleder
 Astri Mæhre Johannessen (Førde) (f. 1933), tidligere skøyteløper
 Berit Johannessen (f. 1951), langrennsløper
 Bjørn Johannessen (f. 1944), diplomat
 Einar Johannessen (f. 1926), veterinær og programleder
 Folke Hauger Johannessen (1913–1997), marineoffiser
 Gøran Johannessen (f. 1984), håndballspiller
 Guri Johannessen (1911–1972), politiker
 Herman Horn Johannessen (f. 1964), seiler
 Jan Vincents Johannessen (f. 1941), lege, professor og direktør
 Jens Johannessen (f. 1934), kunstmaler
 Jon-Arild Johannessen (f. 1949), professor, næringslivsforsker
 Karl-Arne Johannessen (f. 1952), idrettsleder og lege
 Knut Johannessen (flere, se pekersiden)
 Kristina Riis-Johannessen (f. 1990), alpinist
 Leif Erlend Johannessen (f. 1980), sjakkspiller
 Martha Frederikke Johannessen (1907–1973), politiker
 Ola B. Johannessen (f. 1939), skuespiller, instruktør og teatersjef
 Ola M. Johannessen (f. 1938), professor i oseanografi
 Ottar Helge Johannessen (1929–2010), grafiker og maler
 Pål Johannessen (f. 1959), skuespiller
 Rolf Johannessen (1910–1965), fotballspiller
 Sigurd Johannessen (1881–1964), marineoffiser og embetsmann
 Stener Johannessen (1888–1973), tidligere skøyteløper
 Svein Johannessen (1937–2007), sjakkspiller
 Terje Johannessen (f. 1951), lege, professor og redaktør
 Tobias Halland Johannessen (f. 1999), landeveissyklist
 Toril Johannessen (f. 1978), kunstner
 Trygve Johannessen (f. 1953), tidligere fotballspiller
 Ørjan Johannessen (f. 1985), prisbelønt kokk

Referanser 

Etternavn
Padraig Sutton

Padraig Sutton (født 24. august 1977 i Clare) er en irsk fotballdommer som til daglig dømmer i landets øverste divisjon League of Ireland Premier Division. I tillegg har han dømt flere internasjonale kamper både i regi av FIFA og UEFA.

Sutton startet å dømme fotball i 1997. Han ble utnevnt til FIFA-dommer i 2011, og har siden dømt flere internasjonale kamper på U19- og U21-nivå. Hans første internasjonale kamp på seniornivå kom med vennskapskampen mellom  og  den 26. februar 2013. Han dømte også VM-kvalifiseringskampen til VM 2014 mellom  og  22. mars 2013 (0–0).

Sutton har også dømt flere kvalifiseringskamper i Europaligaen gjennom flere sesonger siden 2011/2012-sesongen.

Referanser

Eksterne lenker 
 Dommerprofil hos Worldreferee.com
 Dommerprofil hos Soccerway.com
 Dommerprofil hos Worldfootball.net

Irske fotballdommere
Personer fra County Clare
Fødsler i 1977
Cæsarsalat

Cæsarsalat er en meksikansk salatrett.

Cæsarsalaten ble utviklet av italieneren Cesare Cardini i Tijuana, Mexico i 1924.

Cæsarsalaten består av romanosalat med dressing av olivenolje, sitronsaft, worcestersaus, hvitløk og sort pepper, samt egg, parmesan og krutonger.

Referanser 

Salater
Mat fra USA
Stephan Klossner

Stephan Klossner (født 30. mai 1981 i Bern) er en sveitsisk fotballdommer som til daglig dømmer i landets øverste divisjon Sveits Super League. I tillegg har han dømt flere internasjonale kamper både i regi av FIFA og UEFA.

Klossner startet å dømme fotball i Challenge League (nivå to) i 2008, og den sveitsiske toppdivisjonen i 2010, før han ble utnevnt til FIFA-dommer i 2012. Han har siden dømt flere internasjonale kamper på U17-, U19- og U21-nivå. Hans første internasjonale kamp på seniornivå kom med vennskapskampen mellom  og  den 14. august 2012 (1–0). Han dømte også VM-kvalifiseringskampen til VM 2014 mellom Andorra og  11. oktober 2013 (0–4).

Klossner har også dømt flere kvalifiseringskamper i Europaligaen og Mesterligaen gjennom flere sesonger siden 2012/2013-sesongen.

Referanser

Eksterne lenker 
 Dommerprofil hos Worldreferee.com
 Dommerprofil hos Soccerway.com
 Dommerprofil hos Worldfootball.net

Sveitsiske fotballdommere
Personer fra Bern
Fødsler i 1981
Templarheimen idrettspark

Templarheimen idrettspark er flere idrettsarenaer for flere typer idretter i bydelen Mortensnes på Tromsøya i Tromsø.

I idrettsparken ligger blant annet Tromsø ishall, som brukes av både Tromsø Ishockeyklubb og Ishavsbyen Kunstløpklubb.

Skøyter 
Skøytebanen var arena for Sprint-NM på skøyter for junior 1982. Og sprintnorgesmestere for juniorer da ble Tanja Torbergsen, Ishavsbyen SK for damer og Ståle Njåtun, Asker SK for herrene.

Det er kjent at det var skøyteløpsaktivitet i perioden 1974/75-sesongen og til og med 1984/85-sesongen.

Tromsdalen kunstisbane overtok som Tromsøs skøytebane for Templarheimen IP.

Eksterne lenker 
 
 

Skøytearenaer i Norge
Idrettsanlegg i Troms og Finnmark‎
Sport i Tromsø
Artikler i skøytesportprosjektet
Byggverk i Tromsø
Tyler Blackett

Tyler Nathan Blackett (født 2. april 1994) er en engelsk fotballspiller som spiller for den amerikanske klubben FC Cincinnati. 

Han har tidligere vært på utlån til Blackpool og Birmingham City. På grunn av sin herkomst er han kvalifisert til å spille for England, Barbados og Jamaica. Han debuterte for Manchester United i åpningskampen til Premier League og Louis van Gaal første tellende kamp som manager den 16. august 2014.

29. august 2015 ble kjent at var lånt ut til den Scottish Premiership-klubben Celtic for sesongen 2015-2016.

Referanser

Eksterne lenker 
 
 Tyler Blackett på ManUtd.com
 Tyler Blackett  på TheFA.com

Engelske fotballspillere
Fotballspillere for Manchester United FC
Fotballspillere for Blackpool FC
Fotballspillere for Birmingham City FC
Fotballspillere for Celtic FC
Fotballspillere for Reading FC
Fotballspillere for Nottingham Forest FC
Fotballspillere for FC Cincinnati
Personer fra Manchester
Fødsler i 1994
Troy Deeney

Troy Matthew Deeney (født 29. juni 1988) er en engelsk fotballspiller som spiller for Birmingham City FC. 

Han har tidligere spilt for Walsall og Halesowen Town, derav sist nevnte var på utlån. Den 25. juni 2012 ble han dømt til 10 måneders fengsel for overfall etter å ha sparket en mann i hodet under et slagsmål. Han ble løslatt etter 3 måneder for å ha vist anger og at det var hans første forseelse.

Referanser

Eksterne lenker 
 

Engelske fotballspillere
Fotballspillere for Walsall FC
Fotballspillere for Halesowen Town FC
Fotballspillere for Watford FC
Fotballspillere for Birmingham City FC
Personer fra Birmingham
Fødsler i 1988
Coimisinéirí Soilse na hÉireann

Coimisinéirí Soilse na hÉireann (irsk) eller Commissioners of Irish Lights (engelsk) er fyrvesenet på Irland og omkringliggende øyer. Virksomheten er organisert som et særlovselskap i Irland, med hovedkontor i Dún Laoghaire, og finansieres gjennom en fyravgift som kreves inn fra skip som anløper irske og britiske havner.

Virksomheten ble etablert gjennom et lovvedtak i Det irske parlamentet i 1786, og stadfestet senest i 1810 ved et vedtak i parlamentet i Det forente kongerike Storbritannia og Irland.

Eksterne lenker
 

Republikken Irlands myndigheter
Fyr
Selskaper med offentlig eierskap
Etableringer i 1786
Andrés Pastrana Arango

Andrés Pastrana Arango (født 17. august 1954 i Bogotá) er en  colombiansk advokat, journalist og politiker. Han var landets president fra 1998 til 2002. Hans far Misael Pastrana Borrero var også president i landet, fra 1970 til 1974. Arango var Colombias ambassadør til USA i 2005–2006.

Pastrana er utdannet jurist fra Rosario Universitet i Bogotá i 1977, og studerte etter det ved «Center for International Affairs» ved Harvard. Tilbake i Colombia grunnla han tidsskriftet Guión og nyhetsprogrammet «Noticiero TV Hoy». Han fokuserte særlig på kokain-trafikken i Colombia gjennom sin nyhetsjournalistikk, og vant flere priser for sitt journalistiske arbeid.

Han begynte sin politiske karriere som medlem av byrådet i Bogotá i 1982, og var to perioder der. I 1988 stilte han til valg som borgermester i Bogotá, og under valgkampen ble han kidnappet av Pablo Escobars narkotika-kartell. Han ble satt fri og valgt til borgermester, og var det fram til 1990. I 1991 ble han valgt til senatet i Colombia.

Han stilte til valg til president i 1994, men tapte med knapp margin for Ernesto Samper Pizano i andre runde. Det kom i ettertid fram at Samper hadde mottatt store valgkampbidrag fra et narkotikakartell.

Pastrana prøvde igjen i 1998, og etter å ha kommet på andreplass i første runde annonserte han at han, dersom han ble valgt til president, ville ta initiativ for å møte lederne fra geriljabevegelsen FARC. Om nødvendig ville han dra inn i jungelen for å treffe dem. Dette kan ha vært utslagsgivende for at Pastrana vant valget, siden han nå ble oppfattet som en kandidat som var villig til å ta stor risiko for å finne en fredelig løsning på konflikten som hadde herjet landet i 30 år.

Pastrana holdt sitt løfte, og møtte FARC-lederen Manual Marulanda i jungelen 18 dager etter at han hadde blitt valgt. Formelle fredssamtaler kom i gang, men volden fortsatte likevel og samtalene førte ikke fram. Kritikere mener i ettertid at Pastrana var for ettergivende ovenfor FARC, og framsto som en svak leder. På den andre siden førte Pastranas linje til at FARC mistet popularitet og støtte i befolkningen. Han bygde også opp Colombias militære slagkraft, hæren økte fra 79 000 til 140 000 mann på de fire årene han var president. Han inngikk også en samarbeidsavtale med USA for å bekjempe narkotikavirksomheten i Colombia.

Han stilte til gjenvalg i 2002, men tapte for Álvaro Uribe Vélez. Han ble utnevnt til ambassadør til USA i 2005, men trakk seg i 2006 i protest mot at Uribe utnevnte hans forgjenger Ernesto Samper til ambassadør til Frankrike. Samper hadde vært beskyldt for å ha tette bånd til narkotikaindustrien, og hadde blant annet fått sitt amerikanske visum inndratt på grunn av dette.

Referanser

Colombianske politikere
Colombianske presidenter
Colombianske borgermestere
Personer fra Bogotá
Fødsler i 1954
Skapelsens pillarer

Skapelsens pillarer er et av de mest kjente fotografiene av rommet. På et foto tatt av Hubble-teleskopet ser man Ørnetåkens tre enorme pillarer av interstellar gass og støv. Bildet er satt sammen av fire kameraer, og ble tatt 1. april 1995. Avstanden fra jorden til Ørnetåken er omtrent  lysår, beliggende i stjernebildet Slangen.

I 2007 analyserte en forskergruppe ledet av Nicolas Flagey ved Institut d'Astrophysique Spatiale i Orsay, Frankrike et bilde av Ørnetåken i infrarødt lys tatt av romteleskopet Spitzer. Bildet viser oppvarmede støvskyer som forskerne antar er et resultat av en supernova for  til  år siden. Skyen ser ut til å bevege seg i retning av Skapelsens pillarer, og vil antagelig treffe og utslette dem om omtrent  år. Siden de ligger  lysår unna Jorden, kan de allerede være forsvunnet, siden lyset fra ødeleggelsen enda ikke har nådd fram til oss.

Andre forskere tviler på at den varme støvskyen er resultat av en supernova-eksplosjon, og at fraværet av sterk radio- og røntgenstråling indikerer at det ikke dreier seg om en supernova.

Referanser 

Fotografier
Stjernetåker
Hubble-teleskopet
Slangen
Artikler i astronomiprosjektet
Nettselskap

Et nettselskap er et selskap som eier og driver overføringsnett for elektrisk energi.

Drift av overføringsnett innenfor et geografisk område er et naturlig monopol, da det ikke er samfunnsøkonomisk rasjonelt at flere selskaper bygger ut konkurrerende nett i området. Nettselskapene har således monopol på sine tjenester innenfor sitt område, og virksomheten er derfor gjerne strengt regulert. Eksempelvis er det i Norge et krav om at nettvirksomheten skal skilles fra virksomhet innen kraftproduksjon og -omsetning og at virksomhetene skal være organisert i selvstendige juridiske enheter.

Nettselskaper er gjerne underlagt krav om konsesjon. En lovgivningspakke fra Den europeiske union har stilt ytterligere krav om skille mellom nettselskaper og kraftselskaper.

Eksempler
 BKK Nett
 Elvia
 Hadeland EnergiNett
 Hallingdal Kraftnett
 Statnett
 Tensio TS

Referanser
EM i friidrett innendørs 2013 – 60 meter menn

Øvelsen Menn 60 meter under EM i friidrett innendørs 2013 ble avholdt 1. mars 2013 kl. 17:00 (runde 1), 2. mars 17.15 (semifinale) og 18.40 (finale) lokal tid.

Rekorder

Resultater

Runde 1
Kvalifikasjon: De fire første (Q) og ellers de fire raskeste utøverne (q) gikk videre til semifinalene.

Semifinaler
Kvalifikasjon: De fire første 4 (Q) i hver semifinale gikk videre til finalen.

Finale

Finalen ble avholdt kl. 18.40.

Referanser

EM i friidrett innendørs 2013
Friidrett i 2013
Sprintløp
Ingrid Brekke

Ingrid Brekke (født 22. juni 1969 i Trondheim) er en norsk journalist og forfatter. Siden 2000 har hun arbeidet i Aftenposten, i noen år som kulturjournalist og anmelder, senere i utenriksavdelingen. Hun var avisens korrespondent i Berlin fra 2010 til 2012. Høsten 2014 kom hun med boken Da øst ble vest. Livet i Europa etter kommunismens fall (Kagge Forlag). Sommeren 2016 utgav hun den første norskspråklige biografien om Tysklands forbundskansler, Angela Merkel. I 2017 mottok Willy Brandt-pris.

Ingrid Brekke har tidligere blant annet vært kulturredaktør i Klassekampen og redaktør i studentavisene Universitas og Under Dusken.

Bibliografi 
  Da øst ble vest. Livet i Europa etter kommunismens fall (Kagge Forlag) ISBN 9788248914945
  Angela Merkel - et europeisk drama Kagge forlag 2016 ISBN 9788248919056
  Polen. Aske og diamanter (Humanist)

Referanser

Kilder
 Presentasjon av Ingrid Brekke i Forfatterkatalogen på Forfattersentrums nettsider

Fødsler i 1969
Norske journalister
Norske sakprosaforfattere
Norske redaktører
Personer fra Trondheim kommune